CELEX: 62011TN0214
Language: sk
Date: 2011-04-11 00:00:00
Title: Vec T-214/11: Žaloba podaná 11. apríla 2011 — ClientEarth a PAN Europe/EFSA

18.6.2011   
            
            
               SK
            
            
               Úradný vestník Európskej únie
            
            
               C 179/18
            
         Žaloba podaná 11. apríla 2011 — ClientEarth a PAN Europe/EFSA
   (Vec T-214/11)
   2011/C 179/32
   Jazyk konania: angličtina
   
      Účastníci konania
   
   
      Žalobkyne: ClientEarth (Londýn, Spojené kráľovstvo) a Pesticides Action Network Europe (PAN Europe) (Brusel, Belgicko) (v zastúpení: P. Kirch, advokát)
   
      Žalovaný: Európsky úrad pre bezpečnosť potravín (EFSA)
   
      Návrhy
   
   Žalobkyne navrhujú, aby Všeobecný súd:
   
               —
            
            
               rozhodol, že žalovaný porušil Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia,
            
         
               —
            
            
               rozhodnúť, že žalovaný porušil nariadenie č. 1367/2006 (1),
            
         
               —
            
            
               rozhodnúť, že žalovaný porušil nariadenie č. 1049/2001 (2),
            
         
               —
            
            
               zrušiť zápornú odpoveď, ktorou žalovaný odmietol zverejniť požadované dokumenty, a
            
         
               —
            
            
               zaviazať žalovaného na náhradu trov konania, vrátane trov akýchkoľvek vedľajších účastníkov.
            
         
      Dôvody a hlavné tvrdenia
   
   Touto žalobou sa žalované domáhajú zrušenia, v súlade s článkom 263 ZFEÚ, zápornej odpovede Európskeho úradu pre bezpečnosť potravín na ich žiadosť o prístup k dokumentom, ktorý teda odmietol predložiť predbežné štúdie a vedecké stanoviská riadiaceho výboru EFSA pre pesticídy (RVP) a vedeckej skupiny EFSA pre prípravky na ochranu rastlín a ich rezídua (vedecká skupina POR) týkajúce sa usmernenia pri predkladaní verejne dostupnej odborne zrecenzovanej vedeckej literatúry na schválenie pesticídových účinných látok v súlade s nariadením (ES) č. 1107/2009 (3).
   Na podporu svojej žaloby, žalobkyne uvádzajú štyri žalobné dôvody.
   
               1.
            
            
               Prvý žalobný dôvod sa zakladá na tvrdení, že napadnuté rozhodnutie porušuje článok 8 ods. 2 nariadenia (ES) č. 1049/2001 tým, že na opakovanú žiadosť žalobkyne nebolo odpovedané v stanovených lehotách a nebolo poskytnuté podrobné odôvodnenie pre takýto postup.
            
         
               2.
            
            
               Druhý žalobný dôvod sa zakladá na tvrdení, že napadnuté rozhodnutie porušuje článok 4 ods. 1 až 4 Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia tým, že žalobkyni neboli sprístupnené vyžiadané štúdie a vedecké stanoviská riadiaceho výboru EFSA. Napadnuté rozhodnutie rovnako porušuje článok 6 ods. 1 nariadenia (ES) č. 1367/2006 tým, že výnimky stanovené v článku 4 nariadenia č. 1049/2001 neboli vyložené reštriktívne.
            
         
               3.
            
            
               Tretí žalobný dôvod sa zakladá na tvrdení, že napadnuté rozhodnutie porušuje článok 4 ods. 3 druhý pododsek nariadenia (ES) č. 1049/2001 tým, že nebolo preukázané, že sprístupnenie vyžiadaných dokumentov by vážnym spôsobom narušilo vnútorný rozhodovací proces EFSA, najmä potom, čo rozhodnutie bolo prijaté.
            
         
               4.
            
            
               Štvrtý žalobný dôvod sa zakladá na tvrdení, že napadnuté rozhodnutie porušuje článok 4 ods. 3 druhý pododsek nariadenia (ES) č. 1049/2001 tým, že nebolo posúdené, či existuje prevažujúci verejný záujem na sprístupnení, a nebolo poskytnuté podrobné odôvodnenie pre takéto odmietnutie.
            
         
      (1)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).
   
      (2)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).
   
      (3)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, s. 1).